Ei naki grein med blodraud bær
Ei naki grein med blodraud bær av Forfatter:Olav Aukrust

Ei naki grein med blodraud bær 
og ei som bladrik blømer,
på kvar sin måte fagre er 
for den som kjærleg dømer. 

Den eine gjev sin ange, ho, 
der ljuv ho ligg og blømer. 
Den andre gjev sitt hjarteblod 
når lauv for haustvind rømer.

Den eine skin og strålar, ho, 
den andre brenn og mognar 
og gjev til sist sitt hjarteblod; 
der tung av bær ho bognar.

              *

Eg gav deg den med blomar på.
Eg gjev deg den med bæri. 
Kven rikast er vil du få sjå 
litt lenger fram på ferdi. 

Dikt